Bila jednom jedna žena,

simbol teškoga života

ali iz nje zračila je

ljubav, spokoj i dobrota.

Ostala je ona sama

u cvijetu mladosti svoje,

podigla je oca moga

i uz njeg još djece dvoje.

Podigla ih na kamenu

i sanjala svoje snove

da dočeka jednog dana

da je netko bakom zove.

Čuvala je sve vrijednote

i molila dragog Boga,

učila nas cijenit drugog

a voliti bližnjeg svoga.

Učila nas je poštenju

svu dobrotu nam je dala,

kažu vrijeme rane liječi

al ne briše ono HVALA!

Hvala ti za svaki savjet

koji kupit se ne može,

hvala ti što je dade

nama za baku Bože.

Velimir Raspudić / Kamenjar.com